# Gwahoddiad i Dendro ar Gyfer Datblygu a Chyhoeddi Dyfais Cysylltiol, App S4C Clic

Cyhoeddwyd: 13eg Rhagfyr 2022

Dyddiad cau ar gyfer

derbyn ceisiadau am eglurhad: 12:00 canol Dydd Mercher 21ain Rhagfyr 2022

Dyddiad cau ar gyfer

cyflwyno tendrau: 12:00 canol Dydd Gwener 13eg Ionawr 2023

# Cyflwyniad

Mae'r ddogfen hon yn gwahodd tendrau gan unigolion, cwmnïau a sefydliadau sydd â diddordeb mewn datblygu a chyhoeddi dyfais cysylltiol, App S4C Clic fel y disgrifir yn fwy penodol yn y tudalennau canlynol.

Mae’r Gwahoddiad i Dendro (“GID”) yma yn cynnwys y rhannau canlynol:

Rhan 1 Gwybodaeth Gefndirol

Rhan 2 Gwybodaeth Bellach am y Cytundeb

Rhan 3 Gwybodaeth i’w Chynnwys yn yr Ymateb i’r Tendr

Rhan 4 Amlinelliad y Broses Dendro a Cheisiadau am Wybodaeth Bellach Rhan 5 Meini Prawf Gwerthuso a Gwobrwyo’r Cytundeb

Rhan 6 Nodiadau Cyfreithiol

Atodiad 1 Cytundeb Drafft Atodiad 2 Matrics Gwerthuso

Atodiad 3 Ffurflen Wybodaeth Sylfaenol

# Darllenwch y Gwahoddiad i Dendro yma yn ofalus. Mae’n bosib na fydd ymatebion i’r tendr nad ydynt yn cydymffurfio â gofynion y Gwahoddiad i Dendro yma yn cael eu hystyried.

**Mae’r broses dendr yma, gan gynnwys y Gwahoddiad i Dendr yma, yn ddarostyngedig i’r Nodiadau Cyfreithiol a nodir yn Rhan 6.**

**Rhan 1 Gwybodaeth Gefndirol**

* 1. **S4C**

S4C yw’r sianel deledu Gymraeg ac un o bump darlledwr teledu gwasanaeth cyhoeddus y DU.

Mae S4C yn darparu ystod eang o raglenni amrywiol o ansawdd uchel yn yr Iaith Gymraeg. Trwy ei wasanaeth llinol, mae S4C yn darlledu dros 6100 awr o gynnwys y flwyddyn, gyda'r bwriad o gwrdd â gofynion ystod eang o gynulleidfaoedd gwahanol o ran oedran, blas, a genre. Mae patrymau defnydd S4C, fel rhai pob darlledwr arall, yn esblygu, gyda'r gwylwyr yn mudo o'r amserlen llinol i wylio cynnwys ar lwyfannau ac ar adegau sy'n fwy cyfleus.

Mae gwasanaeth deledu llinol S4C ar gael ar lwyfannau digidol gan gynnwys Freeview, Freesat, Sky a Virgin. Yn ogystal mae S4C ar gael i'w gwylio'n fyw ar wefan S4C, ar S4C Clic ac ar BBC iPlayer.

I gael rhagor o wybodaeth gefndirol am S4C, cyfeiriwch at Adroddiad Blynyddol 2021/2022, sydd ar gael ar wefan S4C (s4c.cymru) neu drwy gysylltu â Gwifren Gwylwyr.

0870 600 4141 hotline@s4c.cymru

# Yr Adran Datblygu Cynnyrch

Cynigir y tendr hwn gan Adran Datblygu Cynnyrch S4C. Mae'r Adran Datblygu Cynnyrch yn gyfrifol am arlwy ar-lein S4C ar draws pob platfform.

# Gwybodaeth am Gefndir y Cytundeb

Mae S4C yn ddarlledwr cyhoeddus ac wedi darparu gwasanaeth teledu llinol ers 1982. Heddiw, mae app S4C Clic yn cynnig gwasanaeth BVOD ar draws ystod o ddyfeisiau ymgysylltiedig gan gynnwys:

● Samsung

● YouView

● Amazon Fire TV

● XBOX

● Free View Play (ar waith)

App HTML5 ydy S4C Clic. Mae’n derbyn data drwy system “bespoke node.js/react CMS”. Mae’r codio a’r ffrydio yn cael ei reoli gan drydydd parti ac yn cael ei gyfleu dros AWS.

Drwy’r broses tendr hwn, mae S4C yn bwriadu penodi cyflenwr i ddatblygu a chyhoeddi app S4C Clic ar draws ystod o ddyfeisiadau cyfryngau cysylltiedig. Gallai rhain gynnwys (mewn unrhyw drefn):

* Sky (system weithredu cyfredol)
* Virgin (system weithredu cyfredol)
* LG
* Apple TV
* Google TV (arfer ei adnabod fel Android TV)

Ceir rhagor o wybodaeth am y contract a gofynion S4C yn Rhan 2.

# Rhan 2 Gwybodaeth Bellach am y Cytundeb

* 1. **Anghenion S4C**

Wrth i dirlun darlledu newid mae S4C am sicrhau ein bod yn gwasnaethu ein amrywiol gynulleidfaoedd ble bynnag a sut bynnag maent am ein gwylio ni.

Er mwyn gwireddu’r amcan hon, rydym yn bwriadau penodi arbenigwr apiau OTT er mwyn cynyddu presenoldeb ac amlygrwydd app S4C Clic yn y maes digidol. Disgwylir i’r arbenigwr hwn hefyd fedru gefnogi’r app a bod yn bartner arbenigol all helpu hysbysu S4C o unrhyw dueddiadau newydd o fewn ecosystem dyfeisiadau cysylltiedig ac i gynghori S4C ar sut i flaenoriaethu a strategaethu ar gyfer y dyfodol

Wrth gyhoeddi’r tendr hwn mae S4C yn chwilio am gyflenwr all:

* Uwchraddio UI yr app ar draws ein llwyfannau a dyfeisiau cysylltiedig presennol;
* Datblygu ac addasu ein app er mwyn galluogi S4C Clic i fod ar gael ar ystod ehangach o lwyfannau teledu a chyfryngau cysylltiedig (fel rhestrwyd yn rhan 1.3) ac i gynnig gwasanaeth gwylio unigryw mewn ffordd effeithiol ac effeithlon;
* Rheoli, cyhoeddi, cynnal a chefnogi app S4C Clic ar draws ein holl lwyfannau teledu a chyfryngau cysylltiedig;
* Cynnal a meithrin perthynas agos gyda’r holl rhanddeiliaid fydd ynghlwm â’r broses o greu a phrofi’r app gan gynnwys tîm datblygu S4C a phartïon trydydd parti;
* gweithredu agwedd ddyfeisgar wrth ddatblygu’r app a chynnig gwybodaeth arbenigol a chyngor ar dueddiadau newydd ym maes y cyfryngau cysylltiedig er mwyn helpu S4C adnabod cyfleoedd a llwyfannau newydd i’r dyfodol.

Bydd mwyafrif o anghenion S4C yn gymharol â darlledwyr digidol eraill ond bydd hefyd disgwyl i’r cyflenwr ystyried anghenion arbenigol sy’n deillio o’r ffaith fod S4C yn wasanaeth dwyieithog (Cymraeg a Saesneg). Mae hyn yn cynnwys yr angen i ddarparu UI’s ychwanegol a’r angen i gefnogi isdeitlau a sain ddisgrifio yng Nghymraeg ac yn Saesneg.

Bydd yr ymgeisydd llwyddiannus yn gweithio yn agos gydag Adran Datblygu Cynnyrch S4C er mwyn sicrhau llif gwybodaeth da ac effeithiol.

# Telerau a Hyd y Cytundeb

Mae’r cytundeb drafft ynghlwm yn Atodiad 1.

Bydd y cytundeb am gyfnod cychwynnol o 2 flynedd gyda opsiwn i ymestyn cyfnod y cytundeb am 1 flwyddyn pellach.

Bydd disgwyl i’r Tendrwr llwyddiannus i gychwyn perfformio’r cytundeb yn syth wedi arwyddo’r

cytundeb.

Bydd S4C yn adolygu’r cytundeb a pherfformiad y cwmni llwyddiannus ar ôl y tri mis cyntaf ac mae’n cadw’r hawl i derfynu’r cytundeb ar ddiwedd y cyfnod hwn yn dilyn adolygiad o’r fath. Bydd yr adolygiad hwn yn ychwanegol i unrhyw adolygiadau rheolaidd a ddarperir yn y cytundeb.

Mae S4C yn cynnal y broses dendro hon gan ddefnyddio’r weithdrefn agored dan Reoliadau Contractau Cyhoeddus 2015 (Public Contracts Regulations 2015), felly ni chaniateir unrhyw drafodaeth ynghylch y cytundeb drafft wedi i’r tendr gael ei roi i’r Tendrwr llwyddiannus. Caniateir diwygiadau i’r cytundeb drafft er mwyn adlewyrchu’r ymateb tendro llwyddiannus a/neu er mwyn egluro amodau’r cytundeb drafft yn unig. Trwy gyflwyno ymateb i’r GID yma, mae Tendrwyr yn cytuno, os byddant yn llwyddiannus, eu bod yn ymrwymo i gytundeb gydag S4C yn unol â’r ffurf a nodir yn Atodiad 1. Gofynnir i Dendrwyr nodi darpariaethau Rhan 6.3. yn y cyd-destun hwn.

# Gwarant Rhiant Cwmni a Chonsortia

Noder efallai y bydd S4C yn gofyn i’r Tendrwr llwyddiannus ddarparu gwarantau gan riant gwmni. Os yw consortiwm yn cynnig tendr a bod ei ymateb maes o law yn llwyddiannus gall y bydd ar S4C eisiau: (i) i’r consortiwm ffurfio endid cyfreithiol cyn arwyddo cytundeb; a/neu (ii) cyd-atebolrwydd ac atebolrwydd unigol holl aelodau’r consortiwm; a/neu (iii) gwarantau a/neu ymrwymiadau gan rai neu’r oll o aelodau’r consortiwm ar ran rhai neu’r oll o aelodau eraill y consortiwm.

# Rhan 3 Gwybodaeth i’w Chynnwys yn yr Ymateb i’r Tendr

* 1. **Gwybodaeth Angenrheidiol**

Dylai’r Tendrwyr ddarparu’r wybodaeth ganlynol fel rhan o’r ymateb tendro er mwyn dangos

yn fanwl sut y bodlonir gofynion S4C:

* + 1. **Ffurflen Wybodaeth Sylfaenol** wedi cwblhau yn y ffurf y’i gosodir yn Atodiad 3.
		2. **Datganiad Ysgrifenedig** sy'n nodi methodoleg i ddarparu'r gwasanaeth. Dylai'r Tendrwr nodi:
1. Disgrifiad cynhwysfawr o brofiad perthnasol y Tendrwr yn ystod y tair blynedd ddiwethaf gan gynnwys rhestr o gwsmeriaid y mae'r Tendrwr wedi darparu gwasanaethau tebyg iddynt, a rhestr o'r Personel Allweddol a fwriadwyd i weithio ar y prosiect a'u cymwysterau.
2. Disgrifio sut byddant yn gweithredu yn ddyfeisgar er mwyn datblygu ac uwchraddio UI yr app ar draws llwyfannau teledu a chyfryngau cysylltiedig presennol S4C ac ystyried yr heriau sydd ynghlwm? Bydd y disgrifiad hwn yn cynnwys (ond ddim yn gyfyngedig i):
* Disgrifiad o’r heriau o ddarparu ffrydiau byw dwyieithog ar gyfer yr ystod o lwyfannau a nodwyd yn rhan 1.2;
* Ystyriaeth o sut i adeiladu app chwaraewr ar gyfer llwyfannau sy’n derbyn cynnwys ar ffurf HLS, MPEG, DASH, DVB DASH ayb;
* Crynodeb o heriau cynhenid system HTML5 a allai gael effaith negyddol ar berfformiad yr app a disgrifiad o sut i ddatrys yr heriau yma;
* Sut i wireddu anghenion ychwanegol sy’n deillio o’r ffaith fod S4C yn wasanaeth dwyieithog (Cymraeg a Saesneg) gan gynnwys yr angen i ddarparu UI’s ychwanegol a’r angen i gefnogi isdeitlau a sain ddisgrifio yng Nghymraeg ac yn Saesneg.
1. Sut i ddatblygu ac addasu app S4C Clic i gyfeiriad galluogi lansio gwasanaeth ar alw (VOD) S4C ar Sky a Virgin yn ogystal ag ystod o lwyfannau teledu a chyfryngau cysylltiedig eraill (fel a rhestrir yn rhan 1.2 uchod) ac i ac i gynnig gwasanaeth gwylio unigryw mewn ffordd effeithiol ac effeithlon.
2. Sut i reoli, cyhoeddi, cynnal a chefnogi app S4C Clic ar draws ein holl lwyfannau teledu a chyfryngau cysylltiedig. Bydd y disgrifiad hwn yn cynnwys (ond nid yn gyfyngedig i):
* Disgrifiad o lefel a safon y gwasanaeth fyddai’n cael ei sicrhau drwy holl gyfnodau’r prosiect ac yn arbennig felly y cyfnod datblygu a chyfleu gan gynnwys disgrifiad o’r prosesau monitro perfformiad a disgrifiad o’r adnodd fyddai ar gael i gefnogi yn ystod a thu draw i oriau swyddfa gan gynnwys ar y penwythnosau a gwyliau banc;
* Amserlen yn dangos cerrig milltir a manylion amser y broses ddatblygu;
* Eglurhad o sut bydd y broses datblygu yn dilyn y broses ddylunio a manylion am yr amser a’r adnodd fydd eu hangen drwy’r broses ddylunio;
* Eglurhad o sut bwriedir cynnal perthynas weithiol agos gyda’r holl rhanddeiliaid ynghlwm drwy’r broses gan gynnwys Adran Datblygu Cynnyrch S4C a phartïon trydydd parti a chynnig gwasanaethau cefnogi sy’n ymestyn tu hwnt i’r cyfnod datblygu;
1. Disgrifio sut byddant yn darparu gwybodaeth a chyngor arbenigol ar dueddiadau newydd ym maes y cyfryngau cysylltiedig er mwyn helpu S4C adnabod cyfleoedd a llwyfannau newydd mewn perthynas ag anghenion S4C fel a disgrifir yn rhan 2.1.
2. Manylion y ffi(oedd) sydd ei angen i ddarparu'r gwasanaeth i S4C. Gweler Rhan 3.2 am fwy o wybodaeth.
3. Unrhyw sylwadau cyfreithiol sy'n deillio o'r Nodiadau Cyfreithiol a'r Cytundeb Drafft a nodir yn Atodiad 1.

Mynediad Figma

Fel rhan o'r broses dendro hon mae S4C eisiau rhoi mynediad i dendrwyr i dudalen ar Figma sy'n manylu ar y diweddariad UI ar gyfer S4C Clic. Pe bai Tendrwyr yn dymuno cael mynediad i dudalen perthnasol Figma, fe'u cynghorir i ofyn am hyn yn ystod y cais am eglurhad pellach drwy roi cyfeiriad e-bost perthnasol i S4C. Bydd S4C yn anfon e-bost yn cynnwys y ddolen berthnasol i’r cyfeiriad e-bost a ddarparwyd.

Gall y Tendrwyr gynnwys gwybodaeth ychwanegol pan fo hynny’n berthnasol i’w hymatebion tendro, ond ni ddylai ymatebion tendro gynnwys unrhyw wybodaeth amherthnasol nas gofynnwyd amdani yn benodol neu sy’n ofynnol yn ôl y GID hwn gan gynnwys, er enghraifft, llenyddiaeth at ddibenion gwerthu ac amodau masnachu safonol.

Rhaid i ymatebion tendro barhau i fod yn agored am 3 mis o’r dyddiad rhoddir ar gyfer cyflwyno

ymatebion tendro

Os bydd y Tendrwr (neu, yn achos ymateb tendro a gyflwynir gan gonsortiwm, unrhyw aelod o’r consortiwm), ar unrhyw adeg, yn dod yn ymwybodol o’r ffaith bod unrhyw wybodaeth y mae (neu, yn achos ymateb tendro a gyflwynir gan gonsortiwm, unrhyw aelod o’r consortiwm) wedi ei ddarparu i S4C mewn cysylltiad â’r broses dendro hon yn anghyflawn, yn anghywir neu’n gamarweiniol mewn unrhyw ffordd neu heb fod yn gywir mwyach, rhaid hysbysu S4C o hyn ar unwaith.

# Ffi

Mae S4C yn amcangyfrif y dylid medru darparu’r gwasanaeth yn unol â gofynion S4C am uchafswm ffi blynyddol o £600,000 (gan eithrio TAW). Croesawir ceisiadau sy’n cyflwyno ffigwr is.

Mae S4C yn mynnu bod y gwasanaeth fel y’i disgrifir yn y ddogfen hon yn cael eu darparu am ffi sefydlog, gan gynnwys unrhyw gostau gosod, rheoli cyfrif, gweinyddu, staffio, cyfarfodydd a’r holl gostau a’r treuliau eraill sy’n codi o ddarparu’r gwasanaeth. Rhaid cyfleu’r ffi sefydlog hon mewn punnoedd sterling neu ei throsi i bunnoedd sterling, heb gynnwys TAW, ac mae’n rhaid iddi fod yn sefydlog trwy gydol y cytundeb.

Dylai Tendrwyr nodi'n glir y ffi(oedd) sy'n daladwy am y gwasanaethau a'r amserlen dalu a awgrymir. Dylai tendrwyr nodi'r tybiaethau y seilir y ffi(oedd) arnynt, gan gynnwys unrhyw gyfyngiadau gwasanaeth ac unrhyw elfennau a allai sbarduno ffioedd uwch.

# Uchafswm Tudalennau

Dylai Tendrwyr geisio bod yn gryno wrth ddrafftio eu hymatebion i’r GID yma. Ni ddylai ymateb i’r GID yma fod yn hirach na 10 tudalen A4 o hyd (ac eithrio’r Ffurflen Wybodaeth Sylfaenol) ac ni ddylid defnyddio maint ffont llai na Verdana 10. Mae S4C yn cadw’r hawl i eithrio o’r broses dendro unrhyw ymateb i’r GID nad sydd yn cydymffurfio â’r gofynion hyn.

Nid yw’r cyfyngiad tudalennau uchod yn cynnwys unrhyw ddogfennau yr atodir i’r brif ddogfen ymateb i’r GID.

# Rhan 4 Amlinelliad y Broses Dendro a Cheisiadau am Wybodaeth Bellach

* 1. **Amlinelliad y Broses Dendro**

Dylir pob ymgeisydd nodi efallai bydd gofyn iddynt gymryd rhan mewn cyfweliad ar-lein gyda S4C fel rhan o’r broses tendro. Bydd y broses dendro yn cynnwys y camau canlynol:

|  |  |  |
| --- | --- | --- |
| Cam 1 | Dyddiad cau ar gyfer derbyn ceisiadau am eglurhad | 12.00 canol dydd, 21 Rhagfyr 2022 |
| Cam 2 | Darparu ymatebion i’r ceisiadau amwybodaeth bellach | 06 Ionawr 2023 |
| Cam 3 | Dyddiad cau ar gyfer derbyn ymatebion tendr | 12.00 canol dydd, 13 Ionawr 2023 |
| Cam 4 | Dechrau ar y gwaith o werthuso’rymatebion tendr | 16 Ionawr 2023 |
| Cam 5 | Cyfweliadau ar-lein, os y cynhelir | 26/27 Ionawr 2023 |
| Cam 6 | Hysbysu canlyniadau’r gwerthuso | 03 Chwefror 2023\* |
| Cam 7 | Arwyddo cytundeb | 10 Chwefror 2023\* |

Noder y gall y dyddiadau sydd wedi eu marcio â \* newid.

# Cyflwyno Ymatebion Tendro

Gofynnir i Dendrwyr gyflwyno ymateb tendro yn Gymraeg neu yn Saesneg yn unol â gofynion y GID hwn, ar ffurf electronig, erbyn y dyddiad cau ar gyfer cael ymatebion tendro a nodir yn Rhan 4.1 uchod.

Er mwyn mynegi diddordeb yn y tendr hwn, caffael unrhyw wybodaeth ychwanegol a cyflwyno cais, ymwelwch a gwefan Sell2Wales ar <https://www.sell2wales.gov.wales/Search> a chwilio am

**‘Gwahoddiad i Dendro ar Gyfer Datblygu a Chyhoeddi Dyfais Cysylltiol, App S4C Clic’**

**(*‘Tender for the development and submission of Connected Device App - S4C Clic’*)**

Caniateir i dendrau gael eu cyflwyno yn y Gymraeg neu yn Saesneg. Ni fydd tendr a gyflwynir yn y Gymraeg yn cael ei drin yn llai ffafriol na thendr a gyflwynir yn Saesneg.

NI FYDD UNRHYW YMATEBION TENDRO A FYDD YN CAEL EU CYFLWYNO AR ÔL Y DYDDIAD CAU AR GYFER CAEL YMATEBION TENDRO A NODIR YN RHAN 4.1 UCHOD, NEU Y DERBYNNIR GAN S4C I UNRHYW GYFEIRIAD AC EITHRIO’R CYFEIRIAD A NODIR UCHOD, YN CAEL EU HYSTYRIED A CAIFF UNRHYW YMATEBION TENDRO O’R FATH EU HEPGOR O’R BROSES DENDRO HON.

Ni fydd S4C yn gyfrifol am unrhyw ddiffygion yn y system ddosbarthu neu am unrhyw ymatebion tendro a fydd yn mynd ar goll, a fydd yn cael eu hoedi neu a fydd yn ddiffygiol. Mae Tendrwyr yn gyfrifol am sicrhau bod eu hymatebion tendro (ac unrhyw atodiadau) yn cael eu paratoi mewn da bryd (gan ystyried y posibilrwydd y bydd staff yn absennol neu y gallai methiannau technegol godi) a’u bod yn cael eu cyflwyno cyn y dyddiad cau ar gyfer cael ymatebion tendro, a nodir yn Rhan 4.1 uchod.

# Ystyried Ymatebion Tendro

Bydd S4C yn ystyried yr holl ymatebion tendro y derbynnir gan S4C sydd yn cydymffurfio â’r gofynion a nodir yn y GID hwn yn unol â’r weithdrefn a’r meini prawf a nodir yn Rhan 5 isod. Bydd dyfarnu cytundeb yn cael ei seilio ar asesiad S4C o’r ymateb tendro sy’n cynnig y fantais economaidd fwyaf, yn unol â’r meini prawf a nodir yn Rhan 5 isod. Hysbysir pob Tendrwr a gyflwynodd ymateb i’r GID o ganlyniad gwaith gwerthuso S4C mewn neges e-bost. Gweler Rhan 5.4 ymhellach isod.

# Esbonio Ymatebion Tendro

Efallai y bydd S4C yn gofyn i Dendrwyr ddarparu gwybodaeth bellach a/neu esboniad ynghylch unrhyw faterion yn eu hymatebion tendro.

Efallai y bydd S4C angen i Dendrwyr ar y rhestr fer i fynychu cyfweliad ar-lein i roi trosolwg byr o'r manylion a nodir yn y ddogfen ymateb tendro ac i wneud cyflwyniad yn dilyn ymateb i briff(au) ar gyfer cynllunio'r cyfryngau.

Gall y cyfweliad gael ei gynnal yn Gymraeg neu yn Saesneg. Sylwch ar eich dewis iaith ar y Ffurflen Wybodaeth Sylfaenol. Os dewiswch chi gyfweliad Cymraeg, byddwn yn darparu gwasanaeth cyfieithu o'r Gymraeg i'r Saesneg os oes angen.

# Ceisiadau am Wybodaeth Bellach

Rhaid gwneud pob math o gyswllt mewn perthynas â’r broses dendro hon, gan gynnwys unrhyw geisiadau am wybodaeth bellach a/neu arweiniad wrth gwblhau ymatebion tendro, drwy wefan Sell2Wales fel y’i nodir uchod.

Ni ddylai Tendrwyr drafod neu ofyn am wybodaeth ynghylch y broses dendro hon mewn unrhyw ffordd gan unrhyw swyddog, cyflogai, asiant neu gynghorwr arall S4C.

Anogir Tendrwyr i nodi unrhyw arweiniad a/neu wybodaeth bellach y mae’n bosib y bydd ei hangen arnynt mewn cysylltiad â’r broses dendro hon, cyn gynted ag y bo modd. Y dyddiad cau er mwyn cyflwyno ceisiadau am wybodaeth bellach a/neu arweiniad yw **12.00 canol dydd 21 Rhagfyr 2022**. Ni ystyrir unrhyw geisiadau a fydd yn cael eu gwneud ar ôl y dyddiad cau hwn. Bydd S4C yn ceisio delio â’r holl geisiadau a wneir cyn y dyddiad cau hwn mewn ffordd brydlon.

Er mwyn sicrhau tegwch a thryloywder, sylwer y bydd yr holl geisiadau am wybodaeth bellach a/neu arweiniad ynghylch y broses dendro hon, ynghyd ag ymatebion S4C i geisiadau o’r fath, yn cael eu datgelu i’r holl Dendrwyr. Bydd datgeliadau o’r fath yn cael eu gwneud drwy wefan Sell2Wales fel y’i nodir uchod.

Os bydd Tendrwyr o’r farn bod unrhyw gais am wybodaeth bellach a/neu arweiniad y byddant yn ei wneud yn sensitif ar lefel fasnachol, rhaid iddynt nodi “sensitif yn fasnachol” yn eglur ar y cais, a nodi’r rhesymau pam eu bod o’r farn ei bod yn sensitif ar lefel fasnachol. Sylwer, fodd bynnag, y bydd S4C yn penderfynu, yn unol â’i disgresiwn llwyr, a yw’n ystyried bod unrhyw gais o’r fath yn sensitif ar lefel fasnachol. Os bydd S4C yn penderfynu bod cais yn sensitif ar lefel fasnachol, ni fydd S4C yn datgelu’r cais na’i hymateb i gais o’r fath, i Dendrwyr eraill. Os bydd S4C yn penderfynu nad yw cais yn sensitif ar lefel fasnachol, bydd yn hysbysu’r Tendrwr o hyn. Os bydd y Tendrwr yn cytuno nad yw’r cais yn sensitif ar lefel fasnachol, bydd S4C yn ymateb i’r cais a bydd ganddi’r hawl i ddatgelu’r cais, a’i hymateb iddo, i’r holl Dendrwyr. Os na fydd y Tendrwr yn cytuno nad yw’r cais yn sensitif ar lefel fasnachol neu os na fydd yn hysbysu S4C a yw’n cytuno cyn pen un diwrnod gwaith, ystyrir bod y cais yn cael ei dynnu yn ôl ac ni fydd S4C yn ymateb iddo. Ni fydd unrhyw beth yn y paragraff hwn yn cael ei ddehongli fel rhywbeth sy’n cyfyngu ar allu S4C i ddatgelu unrhyw wybodaeth i unrhyw unigolyn mewn unrhyw ffordd, er mwyn cydymffurfio â’i hymrwymiadau rhyddid gwybodaeth, fel yr amlinellir yn Rhan 6.6 isod.

Bernir bod unrhyw geisiadau ac unrhyw ymatebion iddynt a ddatgelir i’r holl Dendrwyr, yn rhan o’r GID hwn.

# Rhan 5 –Meini Prawf Gwerthuso a Gwobrwyo’r Cytundeb

* 1. **Profi Cydymffurfiaeth**

Cyn cychwyn ar y broses ffurfiol o werthuso’r ymatebion tendro, bydd S4C yn archwilio’r ymatebion tendro, yn enwedig y Ffurflen Wybodaeth Sylfaenol, er mwyn sicrhau eu bod yn cydymffurfio â gofynion y GID yn llawn. Gellid gwrthod ymatebion tendro nad ydynt yn cydymffurfio. Ni fydd manylion a ddarperir yn y Ffurflen Wybodaeth Sylfaenol yn cael eu gwerthuso, ond gellir eithrio Tendrwyr os rhoddir yr ymateb cadarnhaol i unrhyw gwestiwn yn Adran 2 neu os nad oes modd darparu'r lefel isaf ofynnol o orchudd indemniad yn unol ag Adran 3

Bydd S4C yn gwerthuso ymatebion tendro sy’n cydymffurfio yn llawn, yn unol â’r darpariaethau a nodir yn y Rhan 5 hwn.

# Gwerthuso

Dyfarnir y cytundeb ar sail y tendr sy’n cynnig y fantais economaidd fwyaf. Er mwyn asesu pa dendr sydd yn cynnig y fantais economaidd fwyaf, bydd panel o gynrychiolwyr S4C yn gwerthuso ac yn sgorio’r ymatebion i’r GID yma, yn unol â’r meini prawf a’r pwysoliadau canlynol:

# Cwestiynau Cydymffurfio:

|  |  |  |
| --- | --- | --- |
|  | **Meini Prawf Gwerthuso** | **Dull Gwerthuso** |
| **Ffurflen Wybodaeth Sylfaenol:** |  |  |
| Adran 1 | Gwybodaeth sylfaenol am y Tendrwyr | Nid yw’n cael ei sgorio, ond mae’n rhaid i’r rhan gael ei chwblhau |
| Adran 2 | Seiliau dros Waharddiad Gorfodol | **Derbyniol** – Wedi’i chwblhau gyda phob ymateb yn “Nac ydy”, neu “Ydy” gyda thystiolaeth o gamau adferol derbyniol**Annerbyniol** – Heb ei chwblhau neu unrhyw un neu fwy o’r ymatebion yn “Ydy” heb dystiolaeth o gamau adferol derbyniol. |
| Adran 3 | Seiliau drosWaharddiad yn ôl Disgresiwn | **Derbyniol** – Wedi’i chwblhau gyda phob ymateb yn “Nac ydy”, neu “Ydy” gyda thystiolaeth o gamau adferol derbyniol**Annerbyniol** – Heb ei chwblhau neu unrhyw un neu fwy o’r ymatebion yn “Ydy” heb dystiolaeth o gamau adferol derbyniol. |
| Adran 4 | Modiwlau Ychwanegol Yswiriant | **Derbyniol** – Wedi’i chwblhau gydaphob ymateb yn “Ie” **Annerbyniol** – Heb ei chwblhau neu unrhyw un neu fwy o’r ymatebion yn “Na”. |
|  | Cydraddoldeb | **Derbyniol** – Wedi’i chwblhau gyda phob ymateb i C1 a C2 yn “Nac oes”, neu “Oes” gyda thystiolaeth o gamau adferol derbyniol, a gyda’r ateb i C3 yn “Oes” |

|  |  |  |
| --- | --- | --- |
|  |  | **Annerbyniol** – Heb ei chwblhau neu ymateb i C1 a/neu C2 yn “Oes” heb dystiolaeth o gamau adferol derbyniol, a/neu’r ateb i C3 yn “Nac oes”. |
|  | Rheoli Amgylcheddol | **Derbyniol** – Wedi’i chwblhau gyda’r ymateb i C1 yn “Nac ydy”, neu “Ydy” gyda thystiolaeth o gamau adferol derbyniol, a gyda’r ymateb i C2 yn “Oes”**Annerbyniol** – Heb ei chwblhau neu ymateb i C1 yn “Ydy” heb dystiolaeth o gamau adferol derbyniol, a/neu gyda’r ymateb i C2 yn “Nac oes”. |
|  | Iechyd a Diogelwch | **Derbyniol** – Hunanardystio wedi’i gwblhau a’r ymateb i C2 yn “Nac ydy” neu’n “Ydy” gyda thystiolaeth o gamau adferol derbyniol, a’r ymateb i C3 yn “Oes”**Annerbyniol** – Hunanardystio heb ei gwblhau neu ymateb i C2 yn “Ydy” heb dystiolaeth o gamau adferol derbyniol, a/neu’r ymateb i C3 yn “Nac oes”. |
|  | Diogelu Data | **Derbyniol** – Hunanardystio wedi’i gwblhau a’r ymateb i C2 yn “Nac ydy” neu’n “Ydy” gyda thystiolaeth o gamau adferol derbyniol, a’r ymateb i C3 yn “Oes”**Annerbyniol** – Hunanardystio heb ei gwblhau neu ymateb i C2 yn “Ydy” heb dystiolaeth o gamau adferol derbyniol, a/neu’r ymateb i C3 yn “Nac oes”. |
| Adran 5 | Datganiad | Nid yw’n cael ei sgorio, ond mae’n rhaid i’r rhan hon gael ei chwblhau. |

**Cwestiynau ansoddol:**

|  |  |  |  |
| --- | --- | --- | --- |
| **Meini Prawf** | **Gwybodaeth i’w hasesu**  | **Cwestiynau Gwerthuso (Sut bydd S4C yn gwerthuso'r ymateb)** | **Pwysiad** |
| Profiad a chymwysterau | Disgrifiad cynhwysfawr o brofiad perthnasol y Tendrwr yn ystod y tair blynedd diwethaf wrth ddatblygu, profi ac ar-fyrddio ap i'r llwyfannau a restrir yn y ddogfen hon i gynnwys manylion yr holl gleientiaid perthnasol y mae'r Tendrwr wedi darparu gwasanaethau tebyg ar eu cyfer, natur y gwasanaethau a ddarperir i gleient o'r fath, y dyddiad y darparwyd y gwasanaethau a gwerth y contract ar gyfer gwasanaethau o'r fath.Manylion y personél allweddol a gyflogir gan y Tendrwr gyda phrofiad a chymwysterau perthnasol a fyddai'n rhan o ddarparu'r gwasanaethau. | Oes gan y Tendrwr brofiad perthnasol o ddarparu gwasanaethau tebyg yn ystod y tair blynedd diwethaf?A oes gan y Personel Allweddol brofiad perthnasol o ddarparu gwasanaethau tebyg? | **7%****3%** |
| Gwybodaeth a dealltwriaeth o ofynion a methodoleg S4C am ddarparu'r gwasanaeth | Disgrifiad cynhwysfawr o sut y byddai'r Tendrwr yn cynnig dull arloesol o ddatblygu'r cymwysiadau er mwyn uwchraddio UI ap S4C Clic ar draws llwyfannau teledu a chyfryngau cysylltiedig presennol ac ystyried yr heriau posibl o wneud hynny.Esboniad manwl o sut y byddai'r Tendrwr yn datblygu ac addasu ap S4C Clic ymhellach fel cymhwysiad unigol mewn ffordd sy'n galluogi gwasanaeth fideo ar alw S4C i fod ar gael ar lwyfannau Sky a Virgin yn ogystal ag ar ystod bellach o ddyfeisiau teledu a chyfryngau cysylltiedig (fel y'u rhestrir yn Rhan 1.2 uchod)? | A yw'r Tendrwr wedi disgrifio'n glir sut y byddai'n cynnig dull arloesol o ddatblygu'r cymwysiadau er mwyn uwchraddio UI ap S4C ar draws llwyfannau teledu a chyfryngau cysylltiedig presennol?A yw'r Tendrwr wedi esbonio sut y byddai'n goresgyn yr heriau sy'n ymwneud â ffrydiau byw aml-iaith (sain) ar gyfer yr ystod o lwyfannau a ddisgrifir yn Rhan 1.2?Ydy'r Tendrwr wedi disgrifio sut y byddai'n mynd ati i adeiladu chwaraewr ar gyfer y platfformau sy'n gallu defnyddio cynnwys fel HLS, MPEG DASH, DVB DASH ac ati?A yw'r Tendrwr wedi rhoi crynodeb o'r heriau sydd ynghlwm â system HTML5 a all effeithio'n negyddol ar berfformiad yr ap a sut y gallai'r rhain gael eu lliniaru gan y Tendrwr? A yw'r Tendrwr wedi disgrifio sut y byddai'n bodloni gofynion ychwanegol oherwydd natur gwasanaeth iaith ddeuol S4C (Cymraeg a Saesneg) i gynnwys darparu UI ychwanegol, a'r gofyniad i gefnogi is-deitlo effeithiol a sain-ddisgrifiadau yn y Gymraeg a'r Saesneg?A yw'r Tendrwr wedi esbonio sut y byddai'n datblygu ac addasu ap S4C Clic ymhellach fel cymhwysiad unigol mewn ffordd sy'n galluogi gwasanaeth fideo ar alw S4C i barhau i fod ar gael ar lwyfannau Sky a Virgin yn ogystal ag ar ystod arall o ddyfeisiau teledu a chyfryngau cysylltiedig (fel y'u rhestrir yn Rhan 1.2 uchod)? | **10%****5%****5%****5%****5%****10%** |
| Llinell amser, datganiadau dull a safon gwasanaethau cymorth | Datganiad manwl ynglŷn â sut y byddai'r Tendrwr yn rheoli a chyflwyno ar-fyrddio, cynnal a chadw a chefnogi ap S4C ar draws yr holl ddyfeisiau teledu a chyfryngau cysylltiedig? | A yw'r Tendrwr wedi darparu datganiad dull sy'n dangos y gwarantau perfformiad lefel gwasanaeth yn ystod pob cam o'r prosiect ac yn arbennig y cyfnodau datblygu a chyflawni i gynnwys y prosesau y bydd gan y Tendrwr ar waith i fonitro cynnydd yn y ddau gam a gallu cefnogi'r Tendrwr gan gynnwys cefnogaeth oriau swyddfa a chymorth y tu allan i oriau i gynnwys penwythnosau a gwyliau banc?A yw'r Tendrwr wedi darparu llinell amser i ddangos y broses ddatblygu sy'n manylu ar gerrig milltir a phorthfeydd?A yw'r Tendrwr wedi rhoi esboniad ynghylch sut y bydd y broses ddatblygu yn dilyniannu gyda'r broses ddylunio a'r amser a'r adnodd sydd ei angen ar gyfer y broses ddylunio?A yw'r Tendrwr wedi rhoi esboniad ynghylch sut y byddai'n cynnal perthynas waith agos â'r holl randdeiliaid yn ystod pob cam o'r broses gan gynnwys Adran Datblygu Cynnyrch S4C a thrydydd partïon, yn ogystal â darparu gwasanaethau cymorth parhaus y tu hwnt i'r cyfnod cyflenwi? | **10%****5%****5%****5%** |
| Mewnwelediad arbenigol i adnabod cyfleoedd yn y dyfodol | Datganiad manwl ynglŷn â sut y byddai'r Tendrwr yn rhoi mewnwelediad a chyngor arbenigol ar dueddiadau o fewn y farchnad, a thrwy hynny helpu i gwmpasu, cynllunio a nodi cyfleoedd platfformau newydd yn y dyfodol mewn perthynas â gofynion S4C? | A yw'r Tendrwr wedi disgrifio sut y byddai'n rhoi mewnwelediad a chyngor arbenigol ar dueddiadau o fewn y farchnad, a thrwy hynny helpu i gwmpasu, cynllunio a nodi cyfleoedd platfformau newydd yn y dyfodol mewn perthynas â gofynion S4C? | **5%** |
| Ffi(oedd) | Costio'n llawn ar gyfer datblygu'r cais, profi a defnyddio gan gynnwys llinell amser sy'n dangos sut mae'r ffi(oedd) yn amrywio gydag ymdrech datblygu drwy gyfnod y prosiect. Mae manylion y ffi(oedd) am wasanaethau cymorth i gynnwys 2 flynedd o gefnogaeth ar draws pob platfform a enwir. | A yw'r Tendrwr wedi rhoi manylion ei ffi(oedd) am ddarparu elfennau datblygu, profi a defnyddio'r gwasanaethau?A yw'r Tendrwr wedi rhoi manylion ei ffi(oedd) am ddarparu gwasanaethau cymorth ar gyfer dwy flynedd gyntaf y prosiect? | **15%****5%** |

Mae **Atodiad 2** yn cynnwys y matrics sy'n nodi sut y bydd y wybodaeth sy'n ofynnol yn Rhan 3.1 uchod yn cael ei gwerthuso yn unol â'r meini prawf hyn.

**Gwerthuso Ffioedd**

Bydd S4C yn gwerthuso'r ffi a ddarperir gan bob Tendrwr gan ddefnyddio'r fformiwla ganlynol: y ffi isaf a ddarperir fel rhan o'r tendr wedi'i rannu â ffi a gyflwynwyd gan y Tendrwr. Gall S4C eithrio ymatebion sydd wedi darparu ffioedd anarferol o isel. Bydd y ffi yn cael ei phwysoli ar **15%** a **5%** fel y’i disgrifir uchod.

# Anghymhwyso Ymatebion Tendro/Tendrwyr

Mae S4C yn cadw’r hawl i anghymhwyso ymateb tendro a/neu Dendrwr o’r broses dendro hwn ar unrhyw adeg os:

1. na fydd ymateb tendro yn cydymffurfio ag unrhyw rai o ofynion y GID hwn;
	* 1. bydd unrhyw wybodaeth a ddarperir i S4C gan y Tendrwr perthnasol (neu, yn achos consortiwm, unrhyw un o’i aelodau), yn anghyflawn, yn anghywir neu’n gamarweiniol mewn unrhyw ffordd, neu os na fydd yn gywir mwyach;
		2. bydd y Tendrwr wedi cynllwynio gydag unrhyw unigolyn (heb gynnwys, pan fo’r Tendrwr yn gonsortiwm, cynllwynio rhwng aelodau’r consortiwm mewn cysylltiad ag ymateb tendro y consortiwm) mewn perthynas neu mewn cysylltiad gyda’i ymateb tendro neu ymateb tendro unrhyw Dendrwr arall.

Ni fydd y cam o anghymhwyso unrhyw ymateb tendro neu Dendrwr yn amharu ar unrhyw hawliau neu rwymedïau eraill S4C.

# Dyfarnu Cytundeb

Yn unol â darpariaethau Rhan 6.1 isod ac ar ôl cwblhau’r gwaith o werthuso ymatebion tendro, bydd S4C yn hysbysu Tendrwr o ganlyniadau’r gwaith gwerthuso. Bydd gofyn i’r Tendrwr y bu eu hymateb tendro yn llwyddiannus, i ymrwymo i gytundeb gydag S4C ar ffurf y cytundeb drafft. Ni fydd unrhyw gytundeb yn cael ei ffurfio oni bai a nes bod S4C yn arwyddo’r cytundeb. Ni fydd unrhyw dderbyniad llafar neu ysgrifenedig o unrhyw dendr, neu hysbysiad bod Tendrwr wedi bod yn llwyddiannus, yn gyfystyr â rhwymyn cytundeb.

# Rhan 6 Nodiadau Cyfreithiol

* 1. **Dim ymrwymiad i gynnig y cytundeb**

Ni fydd unrhyw beth yn y GID hwn neu unrhyw gyfathrebu rhwng S4C a’r Tendrwr ynghylch y broses dendro neu’r ymateb tendro yn gyfystyr â chontract i ddarparu unrhyw wasanaeth y rhoddir sylw iddo yn y broses dendro hon, neu warant neu gyflwyniad y bydd unrhyw gontract yn cael ei ddyfarnu neu y gallai unrhyw gontract gael ei ddyfarnu.

Mae S4C yn cadw’r hawl i dynnu yn ôl o a/neu adael a/neu ohirio’r broses dendro hon ar unrhyw adeg, i beidio dyfarnu unrhyw gontract o ganlyniad i’r broses dendro hon, i ychwanegu at, diwygio a/neu egluro amodau a thelerau’r GID hwn a/neu i fynnu bod Tendrwyr yn esbonio eu hymatebion tendro a/neu yn darparu gwybodaeth ychwanegol mewn perthynas ag ef.

# Gwrthdaro rhwng Buddiannau

Rhaid i bob Tendrwr ddarparu manylion os rhagwelir y gallai fod gwrthdaro rhwng buddiannau unigolion sy’n ymwneud â’r cais a staff S4C, mae hyn er mwyn galluogi S4C i sicrhau ei fod yn neilltuo staff i’r broses dendro nad oes ganddynt unrhyw berthynas bersonol gydag unrhyw gais.

# Cytundeb Drafft

Nodir y cytundeb drafft ar gyfer darparu’r Gwasanaethau yn Atodiad 1.

Rhaid cynnwys unrhyw sylwadau am y cytundeb drafft yn eich cais, fel y nodir ym Rhan 3.1. Fel arall, trwy gyflwyno’ch tendr, bernir eich bod wedi derbyn yr amodau a’r telerau sy’n ymddangos yn y cytundeb drafft.

Nid yw cynnwys sylwadau am y cytundeb yn eich tendr yn golygu bod S4C yn eu derbyn. Mae S4C yn cadw’r hawl i ddiwygio’r cytundeb drafft ar ôl ei gyhoeddi, unwaith y bydd manylion y cais buddugol yn hysbys, er mwyn cydymffurfio ag amodau penodol y trefniant y cytunwyd arnynt gyda’r Tendrwr llwyddiannus. Os na fydd y cytundeb yn cael ei gwblhau yn foddhaol ar ôl dyfarnu’r tendr, mae S4C yn cadw’r hawl i ddyfarnu’r tendr i Dendrwr arall neu i ail- dendro’r cytundeb.

# Codau Ymarfer a Chanllawiau

Bydd yn rhaid i’r Tendrwr llwyddiannus gydymffurfio â’r codau ymarfer, y ddeddfwriaeth a’r

canllawiau canlynol (ymhlith eraill):

* Deddfwriaeth Iechyd a Diogelwch
* Gofynion Technegol S4C
* Deddfwriaeth Diogelu Data
* Ymrwymiad Amrywiaeth S4C
* Cod Darlledu Ofcom
* Polisi Cyfryngau Cymdeithasol S4C

Dylai pob Tendrwr gynnwys y gost o gydymffurfio â’r uchod (gan gynnwys cost cyngor priodol) yn y cais. Mae nifer o’r canllawiau hyn ar gael ar Wefan Cynhyrchu S4C sef [http://www.s4c.cymru/cy/cynhyrchu/page/1154/canllawiau/.](http://www.s4c.cymru/cy/cynhyrchu/page/1154/canllawiau/)

# Rhyddid Gwybodaeth

Mae’r Ddeddf Rhyddid Gwybodaeth (“RhG”) 2000 yn weithredol i S4C. Os bydd unrhyw Dendrwr o’r farn bod unrhyw wybodaeth a ddarperir ganddo i S4C yn sgil y gwahoddiad hwn, o natur gyfrinachol neu sensitif yn fasnachol, dylai’r Tendrwr nodi hynny yn benodol gan nodi’r rhesymau dros ystyried y fath wybodaeth yn wybodaeth sensitif. Bydd S4C yn ystyried hyn wrth benderfynu a fydd yn rhyddhau’r wybodaeth wrth ymateb i geisiadau RhG. Fodd bynnag, rhaid i ymgeiswyr dderbyn y bydd S4C yn rhyddhau gwybodaeth o’r fath os bydd yn cael cyngor cyfreithiol bod yn rhaid iddo wneud hynny er mwyn cydymffurfio gyda Deddf RhG. Mae S4C yn cadw’r hawl i benderfynu yn ei ddisgresiwn llwyr os yw unrhyw wybodaeth arbennig wedi ei eithrio rhag ei ddadlenni.

# Diogelu Data

Trwy gyflwyno ymateb rydych yn cadarnhau eich bod wedi hysbysu pob unigolyn a adnabyddir yn yr ymateb tendr eich bod yn mynd i rannu eu data personol yn y modd hwn. Rydych yn cydnabod y bydd S4C yn prosesu’r holl wybodaeth bersonol a ddarparwyd fel rhan o’ch ymateb yn unol â Rheoliad Diogelu Data Cyffredinol 2016 a Deddf Diogelu Data 2018. Mae Hysbysiad Preifatrwydd S4C ar gael ar [www.s4c.cymru,](http://www.s4c.cymru/) a byddwch yn hysbysu pob unigolyn y mae eu data personol yn cael ei ddarparu i S4C o’r cymal 6.6 hwn. Bydd S4C yn prosesu unrhyw ddata personol a ddarparwyd yn eich ymateb tendr ar y sail ei fod yn eich diddordeb dilys chi ac S4C i brosesu’r holl ddata sydd wedi’u ddarparu gennych fel rhan o’r ymateb tendr ar gyfer y pwrpas o werthuso’r ymateb i dendr.

# Cyfrinachedd a Chyhoeddusrwydd

Trwy gyflwyno ymateb tendro, mae’r Tendrwyr yn cytuno cadw yn gyfrinachol unrhyw wybodaeth a ddatgelir neu a fydd ar gael i’r Tendrwyr gan S4C mewn unrhyw gyfrwng yn ystod neu mewn cysylltiad â’r broses dendro hon. Cytuna Tendrwyr i beidio defnyddio gwybodaeth o’r fath at unrhyw ddiben ac eithrio’r diben o baratoi’r ymateb tendro, ac i beidio datgelu gwybodaeth o’r fath i unrhyw unigolyn arall ac eithrio mewn ffordd gyfrinachol ac ar sail yr angen i’w gwybod, i’r unigolion hynny sy’n ymwneud â’r gwaith o baratoi’r ymateb tendro yn uniongyrchol. Ni fydd yr oblygiadau cyfrinachedd yn berthnasol i wybodaeth sydd eisoes yn gyhoeddus ar yr adeg y caiff ei datgelu.

Trwy gyflwyno ymateb i’r tendr mae Tendrwyr yn cytuno i sicrhau na fydd aelod(au) o’u staff yn gwneud datganiad cyhoeddus o unrhyw fath (gan gynnwys, heb gyfyngiad, drwy safleoedd gwe rhyngweithio cymdeithasol, megis Facebook neu Twitter neu fel arall) yn gysylltiedig â thestun y tendr hwn neu unrhyw benderfyniad S4C ynglylch unrhyw elfen o’r tendr hwn heblaw fod S4C wedi rhoi caniatâd ysgrifenedig o flaen llaw i’r fath gyfathrebiad.

# Ymwadiad

Nid yw S4C yn cynnig unrhyw warant neu gyflwyniad ynghylch cyflawnder neu gywirdeb unrhyw wybodaeth yn y GID hwn ac mae unrhyw ddibyniaeth ar wybodaeth o’r fath ar eich risg eich hunain.

# Costau’r Tendr

Mae pob Tendrwr yn gyfrifol am y costau a’r treuliau sydd yn daladwy mewn cysylltiad â’r broses tendro yma. Ni fydd S4C o dan unrhyw amod yn cyfrannu tuag at y fath gostau a threuliau.

# Diwygiadau i Ddogfennau Tendr

Mae S4C yn cadw’r hawl i wneud newidiadau i’r dogfennau tendro cyn y dyddiad cau a nodir yng Ngham 1 4.1 uchod. Er mwyn galluogi ystyriaeth ar gyfer diwygiad o’r fath, gall S4C, yn unol â’i disgresiwn, ymestyn y dyddiadau a nodir yn Rhan 4.1 uchod.

# Hawlfraint

Mae S4C yn berchen ar yr hawlfraint yn y GID ac unrhyw ddeunyddiau eraill a gyhoeddir neu a ddarparir gan S4C. Ni chaniateir i Dendrwyr gopïo, atgynhyrchu, defnyddio neu gyhoeddi copïau o’r GID neu ddeunyddiau o’r fath (neu unrhyw ran ohonynt) ac eithrio yn unol â’r graddau sy’n ofynnol er mwyn paratoi a chyflwyno’u hymatebion tendro.

# Dim cyd-gynllunio

Drwy gynnig ymateb i’r GID hwn, mae pob Tendrwr yn cadarnhau:

* + 1. bod yr ymateb i dendr yn “bona fide” ac yn gystadleuol;
		2. nad yw’r Tendrwr wedi gosod neu newid yr ymateb yn unol ag unrhyw gytundeb neu drefniant gydag unrhyw berson arall (heblaw yng nghyswllt consortiwm, gydag aelodau eraill y consortiwm) nac wedi gofyn i unrhyw Dendrwr arall i wneud yr un peth; ac
		3. nad yw’r Tendrwr wedi trafod neu ymgynghori ag unrhyw berson arall heblaw am S4C ynglyn â swm neu fras gyllideb neu bris ei ymateb i’r tendr, heblaw lle roedd y fath drafod neu ymgynghori yn gyfrinachol ac yn angenrheidiol er mwyn gwneud ymholiadau ynghylch premiwm yswiriant neu ddyfynbris ar gyfer paratoi’r ymateb i’r GID.

# Ymddygiad Amhriodol

Os yw’r Tendrwr neu’r rheini sydd yn cynghori unrhyw Dendrwr yn gwneud unrhyw ymgais i ddylanwadu yn amhriodol ar y broses dendr hon neu’r penderfyniad i wobrwyo’r cytundeb mewn unrhyw ffordd, yna bydd gan S4C yr hawl i anghymwyso ymateb y Tendrwr yn nisgresiwn llwyr S4C. Os yw’r Tendrwr neu’r rheini sydd yn cynghori unrhyw Dendrwr yn gwneud unrhyw ymgais i ganfasio unrhyw un o weithwyr neu asiantau S4C yn gysylltiedig â’r broses gystadleuol hon neu yn gwneud ymgais i gael gwybodaeth gan unrhyw un o weithwyr neu asiantau S4C ynglŷn ag unrhyw sefydliad arall sydd yn tendro, yna bydd gan S4C yr hawl i anghymwyso ymateb y Tendrwr hwnnw yn nisgresiwn llwyr S4C.

# Cyfraith Lywodraethol

Llywodraethir yr GID hwn gan gyfreithiau Cymru a Lloegr ac mae pob Tendrwr yn cytuno, trwy ddychwelyd ymateb tendro, ymrwymo i awdurdodaeth llwyr-gyfyngedig llysoedd Cymru a Lloegr.

**ATODIAD 1**

**CYTUNDEB DRAFFT**

**YN AMODOL AR GYTUNDEB**

(Gweler y ddogfen ynghlwm)

# ATODIAD 2

# MATRICS GWERTHUSO

|  |  |  |
| --- | --- | --- |
| **Sgôr** | **Categori** | **Proffeil** |
| 0 | Ymateb sero / Gwan iawn | Methwyd â mynd i’r afael â gofynion S4C neu does dim tystiolaeth wedi ei ddarparu i fynd i’r afael â gofynion S4C. |
| 1 | Gwan | Cynnig gwan o ran mynd i’r afael â gofynion S4C neu gyda thystiolaeth gwan i gefnogi y byddai’r cynnig yn cael ei gyflawni, sydd â bylchau mawr, nad yw’n argyhoeddi mewn sawl ffordd neu sydd â diffyg credadwyedd difrifol. |
| 2 | Llai na Boddhaol | Cynnig sy’n llai na boddhaol o ran mynd i’r afael â gofynion S4C neu sydd â thystiolaeth cefnogol llai na boddhaol, sydd â bylchau cymedrol neu sy’n amherthnasol neu’n methu ag argyhoeddi. |
| 3 | Boddhaol | Cynnig boddhaol o ran mynd i’r afael â gofynion S4C neu sydd â thystiolaeth boddhaol y byddai’r cynnig yn cael ei gyflawni ond sydd â mân fylchau neu sy’n methu ag argyhoeddi i raddau neu sydd â diffyg credadwyedd. |
| 4 | Da | Cynnig da i fynd i’r afael â gofynion S4C sydd â thystiolaeth da i gefnogi y byddai’r cynigion yn cael eu cyflawni sy’n ddigonol (mewn termau ansoddol), yn argyhoeddi ac yn gredadwy. |
| 5 | Arbennig | Cynnig arbennig sy’n mynd i’r afael â ac yna’n rhagori ar ofynion S4C mewn ffordd y mae S4C yn ystyried sy’n cynnig (yng nghyd-destun nodau ac amcanion S4C a nodir yn adran 2) gwasanaethau ychwanegol sy’n gost-effeithiol ac y gellir eu cyflawni ac sydd â thystiolaeth arbennig i gefnogi y byddai’r cynigion yn cael eu cyflawni, sy’n gyson, cynhwysfawr a chymhellol. |

# ATODIAD 3

# FFURFLEN WYBODAETH SYLFAENOL

(Gweler y ddogfen amgaeedig)